
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1258 

16 Μαίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Σύσταση και ορισμός μελών Επιτροπής Προσφυγών 
με έδρα το Ηράκλειο στο Τμήμα Ιατρικής του Πα¬ 
νεπιστημίου Κρήτης. 1 

Έγκριση της με αριθμό 33/2013 απόφασης της Ολο¬ 
μέλειας του Διοικητικού Πρωτοδικείου Λαμίας 
σχετικά με τη συμπλήρωση του Κανονισμού Εσω¬ 
τερικής Υπηρεσίας του Δικαστηρίου αυτού και 
της με αριθμό 3/2013 απόφασης της Ολομέλει¬ 
ας του Διοικητικού Εφετείου Πειραιώς σχετικά 
με την τροποποίηση και συμπλήρωση του Κανο¬ 
νισμού Εσωτερικής Υπηρεσίας του Δικαστηρίου 


αυτού. 2 

Ανάκληση της αριθ. 3122.1/4425/24739/27-08-2010 
κοινής Υπουργικής Απόφασης, περί εγκατάστα¬ 
σης στην Ελλάδα γραφείου της εταιρείας «ΟΡ3 
ΜΑΒΙΝΕ 3.Α.» που εδρεύει στα νησιά ΜΑΡΣΑΛ... 3 


Ανάκληση της αριθ. 3122.1/3755/24092/11-2-2004 κοι¬ 
νής Υπουργικής Απόφασης, περί εγκατάστασης 
στην Ελλάδα γραφείου της εταιρείας «ΝΙϋΕΙΒ 
ΜΑΒΙΤΙΜΕ ΙΝΟ.» που εδρεύει στα νησιά ΜΑΡ- 
ΣΑΛ. 4 

Απόφαση έγκρισης υπερωριακής εργασίας με αμοιβή 
κατά τις Κυριακές και εξαιρέσιμες ημέρες υπαλ¬ 
λήλων της Δνσης Δημόσιας Υγείας και Κοινωνι¬ 
κής Μέριμνας της Περιφερειακής Ενότητας Ξάν¬ 
θης έως και Δεκέμβριο του έτους 2014. 5 

Σύσταση και συγκρότηση επιτροπής για την εξέτα¬ 
ση των αιτήσεων των ενδιαφερομένων αγροτών, 
νέων αγροτών, νεοεισερχομένων νέων και εργα¬ 
τών γής, για την απόδειξη της ιδιότητάς των σύμ¬ 
φωνα με το Ν. 2520/1997. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη με αριθ. πρωτ. 512/45749/ 
26-03-2014 απόφαση της Γενικής Γραμματέως 
Αποκεντρωμένης Διοίκησης Θεσσαλίας και Στε¬ 
ρεός Ελλάδας περί Λύσης της Δημοτικής Κοινω¬ 
φελούς Επιχείρησης Πολιτισμού και Ανάπτυξης 
Ορχομενού που δημοσιεύθηκε στο ΦΕΚ 930/2014 
Τεύχος Β'. 7 


ΑΠΟΦΑΣΕΙ Σ 

Αριθ. ΔΥΙδ/Γ.Π. 2274 (1) 

*Σύσταση και ορισμός μελών Επιτροπής Προσφυγών 
με έδρα το Ηράκλειο στο Τμήμα Ιατρικής του Πανε¬ 
πιστημίου Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΥΓΕΙΑΣ 

Έχοντας υπόψη: 

1. Τις διατάξεις: 

α. Του Ν. 3528/2007 «Κύρωση του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ.» (ΦΕΚ 26/Α'/9-2-2007) άρθρο 166. 

β. Του Ν.2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45/Α'/9-3-1999) 
άρθρα 13-15. 

2. Την αριθμ. ΔΥ(3-4)/Γ.Π.οικ.77909/9.8.2012 (ΦΕΚ 
2354/Β/2012) απόφαση «Μεταβίβαση αρμοδιοτήτων και 
του δικαιώματος υπογραφής εγγράφων «Με εντολή 
Υπουργού» στους Γενικούς Γραμματείς του Υπουργεί¬ 
ου Υγείας, άρθρο 2. 

3. Τα αριθμ. 167/14-3-2013 και 8/9-1-2014 έγγραφα του 
Τμήματος Ιατρικής, του Πανεπιστημίου Κρήτης, απο¬ 
φασίζουμε: 

1. Συνιστούμε την προβλεπόμενη από τις διατάξεις 
του Ν. 3528/2007 (ΦΕΚ 26/Α/9-2-2007) άρθρο 166, Επι¬ 
τροπή Προσφυγών, για την Περιφέρεια Κρήτης, με έδρα 
το Ηράκλειο, στο Τμήμα Ιατρικής του Πανεπιστημίου 
Κρήτης και ορίζουμε μέλη της, τα κατωτέρω πρόσωπα: 

ΤΑΚΤΙΚΑ ΜΕΛΗ: 

α. Γανωτάκης Εμμανουήλ του Στεφάνου, με Α.Δ.Τ. 
Ν938237, Αναπληρωτής Καθηγητής Γενικής Παθολογί¬ 
ας του Τμήματος Ιατρικής του Πανεπιστημίου Κρήτης. 

β. Κουρούμαλης Ηλίας του Ανδρέα, με Α.Δ.Τ. ΑΚ 
473612, Καθηγητής Γαστρεντερολογίας του Τμήματος 
Ιατρικής του Πανεπιστημίου Κρήτης. 

γ. Τσέτης Δημήτριος του Κωνσταντίνου, με Α.Δ.Τ. ΑΚ 
472794, Αν. Καθηγητής Γενικής-Επεμβατικής Ακτινολο¬ 
γίας του Τμήματος Ιατρικής του Πανεπιστημίου Κρήτης. 

ΑΝΑΠΛΗΡΩΜΑΤΙΚΑ ΜΕΛΗ: 

α. Μπριασούλης Γεώργιος του Χρήστου, με Α.Δ.Τ. 
Ρ 121058, Αν. Καθηγητής Εντατικής θεραπείας Παίδων 
του Τμήματος Ιατρικής του Πανεπιστημίου Κρήτης. 

β. Ιωάννου Χρήστος του Βασιλείου, με Α.Δ.Τ. ΑΚ 468239, 
Επίκουρος Καθηγητής Αγγειοχειρουργικής του Τρήμα¬ 
τος Ιατρικής του Πανεπιστημίου Κρήτης. 

γ. Κοχιαδάκης Γεώργιος του Εμμανουήλ, με Α.Δ.Τ. 
ΑΚ 483164, Επικ. Καθηγητής Καρδιολογίας του Τμήμα¬ 
τος Ιατρικής του Πανεπιστημίου Κρήτης. 

2. Πρόεδρο της Επιτροπής ορίζουμε τον Γανωτάκη 
Εμμανουήλ με αναπληρωτή τον Μπριασούλη Γεώργιο. 

3. Γραμματέα της Επιτροπής ορίζουμε την Μαρία Τσα- 
γκαράκη του Μηνά, με Α.Δ.Τ. ΑΕ 968730, μέλος Ε.Τ.Ε.Π. 
του Τμήματος Ιατρικής του Πανεπιστημίου Κρήτης, με 
αναπληρώτριά της την Μαρία Σιμήνα-Δερμιτζάκη του 
Θεοδώρου, με Α.Δ.Τ. X 350101, Γ ραμματέα του Τμήματος 
Ιατρικής του ίδιου Πανεπιστημίου. 

4. Έδρα της Επιτροπής ορίζουμε το Τμήμα Ιατρικής 
του Πανεπιστημίου Κρήτης. 

5. Αρμοδιότητα της Επιτροπής είναι να αποφαίνεται επί 
των προσφυγών των υπαλλήλων του Δημοσίου και των 
Ν.Π.Δ.Δ., σε όσες περιπτώσεις προβλέπει ο Ν. 3528/2007. 

6. Η προαναφερόμενη επιτροπή θα συνεδριάζει τουλά¬ 
χιστον μία (1) φορά το μήνα, σε μέρα και ώρα που θα ορί¬ 
ζονται από τον Πρόεδρο, εκτάκτως δε κάθε φορά που θα 
υπάρξουν αντικειμενικά αυξημένες και έκτακτες ανάγκες. 

Ο αριθμός των συνεδριάσεων δεν μπορεί να υπερβαί¬ 
νει τις πενήντα ετησίως. 

7. Η Επιτροπή θεωρείται ότι βρίσκεται σε απαρτία 
όταν είναι παρόντα τα τρία μέλη αυτής. 

8. Η θητεία της Επιτροπής λήγει στις 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 251/ΥΟΔΔ/7-5-2014 
Αθήνα, 5 Μαίου 2014 

Ο Γ ενικός Γ ραμματέας 
ΠΕΛΟΠΙΔΑΣ ΚΑΛΛΙΡΗΣ 

-♦- 

Αριθμ. 6/2014 (2) 

Έγκριση της με αριθμό 33/2013 απόφασης της Ολομέ¬ 
λειας του Διοικητικού Πρωτοδικείου Λαμίας σχετι¬ 
κά με τη συμπλήρωση του Κανονισμού Εσωτερικής 
Υπηρεσίας του Δικαστηρίου αυτού και της με αριθ¬ 
μό 3/2013 απόφασης της Ολομέλειας του Διοικητι¬ 
κού Εφετείου Πειραιώς σχετικά με την τροποποίηση 
και συμπλήρωση του Κανονισμού Εσωτερικής Υπη¬ 
ρεσίας του Δικαστηρίου αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 29 Ιανουάριου 2014, ημέρα Τετάρτη 
και ώρα 14.00 συνήλθε στο κατάστημα του Συμβουλί¬ 
ου της Επικράτειας και στην αίθουσα συνεδριάσεων 
της Ολομέλειας αποτελούμενο από τα μέλη του: Σωτ. 
Ρίζο, Πρόεδρο, Αθ. Ράντο, Αγγ. ©εοφιλοπούλου, Αικ. 
Συγγούνα, Αν. Γκότση, Ειρ. Σαρπ, Ν. Ρόζο, Αντιπροέ¬ 
δρους του Συμβουλίου της Επικράτειας και τους Συμ¬ 
βούλους Ν. Μαρκουλάκη, Δ. Μαρινάκη, Μ. Καραμανώφ, 
Μ. Βηλαρά, Ιω. Μαντζουράνη, Αικ. Σακελλαροπούλου, 
Αικ. Χριστο-φορί-δου, Δ. Αλεξανδρή, Δ. Σκαλτσούνη, 
Μ.-Ελ. Κωνσταντινίδου, Α.-Γ. Βώρο, Π. Ευστρατίου, Γ. 
Ποταμιά, Μ. Γκορτζολίδου, Ε. Νίκα, Ιω. Γράβαρη, Ευθ. 
Αντωνόπουλο, Γ. Τσιμέκα, Σπ. Μαρκάτη, Π. Καρλή, Αντ. 
Ντέμσια, Φ. Ντζίμα, Σπ. Χρυσικοπούλου, Ηρ. Τσακόπουλο, 
Μ. Σταματελάτου, Μ. Παπαδοπούλου, Β. Αραβαντινό, Δ. 


Κυριλλόπουλο, Α. Καλογεροπούλου, Εμμ. Κουσιουρή, Ο. 
Ζύγουρα, Β. Ραφτοπούλου, Κ. Κουσούλη, Κ. Φιλοπούλου, 
Ο. Αραβάνη, Κ. Πισπιρίγκο, Αντ. Χλαμπέα, Δ. Μακρή, 
Τ. Κόμβου, Β. Αναγνωστοπούλου - Σαρρή, Π. Μπράίμη, 
Π. Χαμάκο, Σ. Βιτάλη, Ηλ. Μάζο, Α.-Μ. Παπαδημητρίου, 
Β. Κίντζιου, Ο. Τζοβαρίδου και Ε. Παπαδημητρίου. Τα 
λοιπά μέλη, αν και προσκλήθηκαν, δεν εμφανίσθηκαν, 
γιατί είχαν κώλυμα. Παρέστη επίσης η Γ ραμματέας Μ. 
Παπασαράντη, Προϊσταμένη της Διεύθυνσης της Γραμ- 
ματείας του Συμβουλίου της Επικράτειας, θέμα της 
συζήτησης, σύμφωνα με την πρόσκληση του Προέδρου, 
ήταν η «Εγκριση της 33/2013 αποφάσεως της Ολομέλει¬ 
ας του Διοικητικού Πρωτοδικείου Λαμίας και της 3/2013 
αποφάσεως της Ολομέλειας του Διοικητικού Εφετείου 
Πειραιώς». 

Το Συμβούλιο άκουσε την Εισηγήτρια της υποθέσεως, 
Σύμβουλο Επικράτειας Β. Αναγνωστοπούλου - Σαρρή. 

Σκέφθηκε κατά το Νόμο 

1. Επειδή, με το 2018/3-7-2013 έγγραφο του Υπουργείου 
Δικαιοσύνης, Διαφάνειας και Ανθρωπίνων Δικαιωμά¬ 
των και το 11722/14-11-2013 έγγραφο του Διοικητικού 
Εφετείου Πειραιώς υπεβλήθησαν στο Συμβούλιο της 
Επικράτειας η 33/2013 απόφαση της Ολομέλειας των 
Δικαστών του Διοικητικού Πρωτοδικείου Λαμίας αφενός 
και η 3/2013 απόφαση της Ολομέλειας των Δικαστών 
του Διοικητικού Εφετείου Πειραιώς αφετέρου, με τις 
οποίες επιχειρείται η συμπλήρωση και τροποποίηση 
αντιστοίχως των Κανονισμών Εσωτερικής Υπηρεσίας 
των εν λόγω Δικαστηρίων. Επί των προτεινομένων τρο¬ 
ποποιήσεων με την απόφαση της Ολομέλειας των Δικα¬ 
στών του Διοικητικού Εφετείου Πειραιώς υπέβαλε το υπ’ 
αριθμ. πρωτ. 47/10-1-2014 υπόμνημα η Γενική Επίτροπος 
της Επικράτειας των Τακτικών Διοικητικών Δικαστηρί¬ 
ων. Ήδη κατόπιν της από 14-2-2014 προσκλήσεως του 
Προέδρου του Συμβουλίου της Επικράτειας εισάγονται 
προς έγκριση οι αποφάσεις αυτές. 

2. Επειδή, κατά το στοιχ. Α' παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012, Α' 
51) «4. Ο Υπουργός Δικαιοσύνης, Διαφάνειας και Ανθρω¬ 
πίνων Δικαιωμάτων, ο Εισαγγελέας του Αρείου Πάγου, 
ο Γ ενικός Επίτροπος της Επικράτειας του Ελεγκτικού 
Συνεδρίου, ο Γενικός Επίτροπος της Επικράτειας των 
τακτικών διοικητικών δικαστηρίων και ο Πρόεδρος του 
οικείου Συμβουλίου Επιθεώρησης έχουν δικαίωμα να 
ζητήσουν τη σύνταξη, συμπλήρωση, τροποποίηση ή αντι¬ 
κατάσταση κανονισμού, του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 

σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, με το 2437/19-9-2012 έγγραφο του Διοικητι¬ 
κού Πρωτοδικείου Λαμίας είχε υποβληθεί στο Συμβούλιο 
της Επικράτειας προς έγκριση, δυνάμει των ανωτέρω 
διατάξεων, η απόφαση 11/2012 της Ολομέλειας των Δι¬ 
καστών του Διοικητικού Πρωτοδικείου Λαμίας, με την 
οποία επιχειρείτο η έγκριση νέου Κανονισμού Εσωτερι¬ 
κής Υπηρεσίας του εν λόγω Δικαστηρίου, σε αντικατά¬ 
σταση του ισχύοντος Κανονισμού (1/1989 απόφαση της 
Ολομέλειας των Δικαστών του Διοικητικού αυτού Πρω¬ 
τοδικείου). Με την 5/2013 απόφαση της Ολομέλειας του 
Συμβουλίου της Επικράτειας εν συμβουλίω ενεκρίθει ο 
νέος Κανονισμός, διατυπώθηκαν όμως παρατηρήσεις, 
κατά τις οποίες έπρεπε να περιληφθούν στον Κανονι¬ 
σμό αυτόν και οι ρυθμίσεις που είχαν προταθεί με το 
υπ’ αριθμ. πρωτ. 4850/13-12-2012 υπόμνημα της Γενικής 
Επιτρόπου της Επικράτειας των Τακτικών Διοικητικών 
Δικαστηρίων, οι σχετικές με α) τον καθ’ υπέρβαση προσ¬ 
διορισμό ομοίων υποθέσεων, β) την αναβολή υποθέσεων 
λόγω αποχής δικηγόρων ή για αντίστοιχες αιτίες και 
την δυνατότητα ορισμού εμβόλιμων δικασίμων και γ) 
τον υπολογισμό των υποθέσεων σε επιγενόμενη χρέωση 
σε περίπτωση μη συμμετοχής δικαστή σε μία δικάσιμο. 
Και τούτο, προς το σκοπό της αποτελεσματικότερης 
λειτουργίας του Δικαστηρίου από πλευράς ταχείας δι- 
εκπεραιώσεως των εισαγομένων σ’ αυτό υποθέσεων. 
Ήδη με την προαναφερθείσα 33/2013 απόφαση της Ολο¬ 
μέλειας των Δικαστών του Διοικητικού Πρωτοδικείου 
Λαμίας αποφασίστηκε η συμπλήρωση του Κανονισμού 
του ανωτέρω Δικαστηρίου με τις προταθείσες με το 
υπόμνημα της Γενικής Επιτρόπου Επικράτειας των Τα¬ 
κτικών Διοικητικών Δικαστηρίων και υποδειχθείσες με 
την προαναφερθείσα απόφαση της Ολομέλειας του 
Συμβουλίου της Επικράτειας εν συμβουλίω ρυθμίσεις. 
Ενόψει αυτών, δεν προκαλούνται εν προκειμένω παρα¬ 
τηρήσεις και η συμπλήρωση του Κανονισμού θα πρέπει 
να εγκριθεί. 

4. Επειδή, με το 11865/27-11-2012 έγγραφο του Διοικη¬ 
τικού Εφετείου Πειραιώς είχε υποβληθεί στο Συμβούλιο 
της Επικράτειας προς έγκριση η 2/2012 απόφαση της 
Ολομέλειας των Δικαστών του Διοικητικού Εφετείου 
Πειραιώς, με την οποία επιχειρείτο η τροποποίηση του 
Κανονισμού Εσωτερικής Υπηρεσίας του εν λόγω Δικα¬ 
στηρίου. Με την 6/22-1-2013 απόφαση του Ολομέλειας 
του Συμβουλίου της Επικράτειας εν συμβουλίω οι προ¬ 
ταθείσες προς τροποποίηση ρυθμίσεις κρίθηκε ότι δεν 
προκαλούσαν παρατηρήσεις και έπρεπε να εγκριθούν. 
Πλην όμως διατυπώθηκαν παρατηρήσεις, σύμφωνα με 
τις οποίες έπρεπε να περιληφθούν στον υπό τροπο¬ 
ποίηση Κανονισμό οι ρυθμίσεις που είχαν προταθεί με 
το υπ’ αριθμ. πρωτ. 147/15-1-2013 υπόμνημα της Γενικής 
Επιτρόπου της Επικράτειας των Τακτικών Διοικητικών 
Δικαστηρίων, οι οποίες κρίθηκε ότι συμβάλλουν στην 
αποτελεσματικότερη λειτουργία του Δικαστηρίου από 
πλευράς ταχείας διεκπεραιώσεως των εισαγομένων 
σ’ αυτό υποθέσεων. Οι προταθείσες ρυθμίσεις αφο¬ 
ρούσαν α) τον καθ’ υπέρβαση προσδιορισμό ομοίων 
υποθέσεων, β) την αναβολή υποθέσεων λόγω αποχής 
δικηγόρων ή για αντίστοιχες αιτίες και την δυνατότητα 


ορισμού εμβόλιμων δικασίμων και γ) τον υπολογισμό 
των υποθέσεων σε επιγενόμενη χρέωση σε περίπτωση 
μη συμμετοχής δικαστή σε μία δικάσιμο. Η έκδοση της 
ανωτέρω αποφάσεως συνεπήγετο, από τη φύση της 
ασκηθείσης με αυτήν αρμοδιότητος, την υποχρέωση 
της Ολομέλειας των Δικαστών του Διοικητικού Εφε¬ 
τείου Πειραιώς να επιληφθούν εκ νέου του ζητήματος. 
Στις 17-4-2013 συνήλθε η Ολομέλεια των Δικαστών του 
Διοικητικού Εφετείου Πειραιώς για τη συζήτηση άλλων 
θεμάτων και δη του θέματος της κατάρτισης των τμη¬ 
μάτων διακοπών, του ορισμού τριμελούς επιτροπής για 
τη διαχείριση της επιχορήγησης του ΤΑΧΔΙΚ και της 
παροχής εξουσιοδότησης στην Προϊσταμένη Πρόεδρο 
του Δικαστηρίου να ορίσει έναν Εφέτη, ως εισηγητή με 
τον αναπληρωτή του, προκειμένου να εισηγηθεί σχετι¬ 
κά «με την τροποποίηση του Κανονισμού Εσωτερικής 
Υπηρεσίας (τελική έγκριση από το Σ.τ.Ε. των τελευταίων 
τροποποιήσεών του ΦΕΚ 658/2013 τ.Β')». Η Ολομέλεια 
του ανωτέρω Δικαστηρίου με την 1/2013 απόφασή της 
εξουσιοδότησε την Προϊσταμένη Πρόεδρο να ορίσει 
εισηγητή σχετικά με την συμπλήρωση και τροποποίηση 
του Κανονισμού όσον αφορά τη δημιουργία ενός ακό¬ 
μη τμήματος συνεδριάσεως του Δικαστηρίου, ουσίας ή 
ακυρωτικού. Ακολούθως, η Ολομέλεια των Δικαστών του 
Διοικητικού Εφετείου Πειραιώς συνήλθε εκ νέου στις 
15-10-2013 και αποφάσισε με την υπό έγκριση 3/2013 
απόφασή της να τροποποιηθούν τα άρθρα 2 και 3 του 
Κανονισμού, με τη σύσταση ενός νέου τμήματος συνε- 
δριάσεως με την ονομασία Η', το οποίο θα εκδικάζει 
αποκλειστικά διαφορές που ανακύπτουν από την εφαρ¬ 
μογή της νομοθεσίας για τους φόρους, δασμούς, τις 
εισφορές, τα τέλη και τα συναφή δικαιώματα του Δη¬ 
μοσίου, με ημέρα συνεδριάσεως την Παρασκευή. Ούτε 
όμως κατά την τελευταία αυτή συνεδρίαση, ούτε και 
κατά την προηγηθείσα της 17-4-2013, η Ολομέλεια των 
Δικαστών του ανωτέρω Δικαστηρίου επιλήφθηκε της 
συμπληρώσεως του Κανονισμού με τις διατυπωθείσες 
από την απόφαση 6/2013 της Ολομέλειας του Συμβου¬ 
λίου της Επικράτειας εν συμβουλίω ρυθμίσεις. 

5. Επειδή, όπως ήδη έγινε δεκτό (αποφάσεις 10,12/2012, 
5, 6/2013 της Ολομέλειας του Συμβουλίου της Επικρά¬ 
τειας εν συμβουλίω), καθ’ ερμηνεία των διατάξεων που 
μνημονεύθηκαν στην σκέψη 2, η Ολομέλεια του Συμ¬ 
βουλίου της Επικράτειας εν συμβουλίω, ελέγχοντας 
υποβαλλόμενο προς έγκριση Κανονισμό εσωτερικής 
υπηρεσίας τακτικού διοικητικού δικαστηρίου, έχει την 
αρμοδιότητα, χωρίς να υποκαθίσταται, κατ’ αρχήν, στην 
κρίση των δικαστών της Ολομέλειας του οικείου δικα¬ 
στηρίου, να ελέγχει εάν και σε ποιό βαθμό συγκεκρι¬ 
μένες ρυθμίσεις του Κανονισμού, και ιδίως αυτές που 
συνάπτονται με το σκοπό της εύρυθμης και αποτελε¬ 
σματικής λειτουργίας του δικαστηρίου από πλευράς 
ταχείας διεκπεραιώσεως των εισαγόμενων σ’ αυτό 
υποθέσεων, εξυπηρετούν τον εν λόγω σκοπό. Όπως 
επίσης έγινε δεκτό με τις αποφάσεις αυτές, αφ’ ενός 
μεν δεν είναι επιτρεπτή η έγκριση νέων Κανονισμών 
δικαστηρίων, που περιέχουν ρυθμίσεις, οι οποίες οδη¬ 
γούν, αμέσως ή εμμέσως, σε επιβράδυνση του ρυθμού 
εκδικάσεως των υποθέσεων, αφ’ ετέρου δε προς εξυ¬ 
πηρέτηση του σκοπού της επιταχύνσεως η Ολομέλεια 
του Συμβουλίου της Επικράτειας έχει την αρμοδιότητα 
να υποδεικνύει την προσθήκη ρυθμίσεων που εξυπηρε¬ 
τούν τον εν λόγω σκοπό. Κατά τις αυτές διατάξεις η 

σχετική αρμοδιότητα του Συμβουλίου της Επικράτειας 
δεν είναι απλώς γνωμοδοτική αλλά αποφασιστική και 
δεσμευτική ως προς τις διατυπούμενες παρατηρήσεις, 
+τόσο ως προς την υποδεικνυόμενη κατεύθυνση, όσο 
και ως προς το προτεινόμενο βασικό περιεχόμενο των 
προς θέσπιση ρυθμίσεων ή τροποποιήσεων. Εφ’ όσον 
δε οι διατυπούμενες παρατηρήσεις έχουν την ως άνω 
προσδιοριζόμενη δεσμευτικότητα, δεν απαιτείται η δια¬ 
τύπωση στο διατακτικό της σχετικής αποφάσεως ρητής 
μνείας περί αναπομπής του Κανονισμού ούτε απαιτείται, 
κατ’ αρχήν, να περιληφθεί στο διατακτικό ρήτρα για την 
τροποποίηση των επισημαινόμενων ρυθμίσεων. Σε περί¬ 
πτωση, όμως, κατά την οποία προκύπτει ότι η ολομέλεια 
των δικαστών του οικείου δικαστηρίου αρνείται, εν όλω 
ή εν μέρει, να προσαρμόσει τις ρυθμίσεις του Κανονι¬ 
σμού στην υποδειχθείσα κατεύθυνση ή παρελκύει την 
σχετική διαδικασία, τότε η Ολομέλεια του Συμβουλίου 
της Επικράτειας, ασκώντας την αρμοδιότητα που ρητώς 
της παρέχουν οι ανωτέρω διατάξεις, προβαίνει ευθέως 
στην αναγκαία τροποποίηση και συμπλήρωση του Κα¬ 
νονισμού, με προσθήκη των ενδεικνυομένων ρυθμίσεων. 
Στην περίπτωση αυτή, η οικεία απόφαση της Ολομέ¬ 
λειας του Συμβουλίου της Επικράτειας διαβιβάζεται 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων και δημοσιεύεται στην Εφημερίδα της 
Κυβερνήσεως, αποτελώντας, πλέον, τον Κανονισμό του 
οικείου δικαστηρίου (απόφαση 3/2014 της Ολομέλειας 
του Συμβουλίου της Επικράτειας εν συμβουλίω). Κατά 
τη γνώμη όμως των Συμβούλων Γεωργίου Ποταμιά και 
Αντωνίας Χλαμπέα οι κατά το άρθρο 17 παρ. 1-7 του 
ν. 1756/1988 Κανονισμοί των δικαστηρίων αποτελούν 
σύνολο ρυθμίσεων (με αντικείμενο τον καθορισμό των 
Τμημάτων των δικαστηρίων, τον τρόπο συγκρότησής 
τους, τον αριθμό των δικασίμων και των υποθέσεων 
κάθε δικασίμου, την κατανομή των υποθέσεων κάθε 
δικασίμου, την κατανομή των υποθέσεων στα Τμήματα 
κ.λπ.), που συμπληρώνουν τις συνταγματικές επιταγές 
περί καθορισμού των κατ’ ιδίαν δικαιοδοσιών των δικα¬ 
στηρίων, τις δικονομικές διατάξεις περί της καθ’ ύλην 
και κατά τόπο αρμοδιότητας των δικαστηρίων και τις 
ειδικές οργανωτικές διατάξεις με τις οποίες ιδρύεται 
και οργανώνεται ένα δικαστήριο. Οι ρυθμίσεις των Κα¬ 
νονισμών που έχουν κατ’ αρχήν γενικό και αφηρημένο 
χαρακτήρα αποβλέπουν στον εκ των προτέρων καθορι¬ 
σμό του νόμιμου δικαστή, ο οποίος θα κληθεί να κρίνει 
κάθε υπόθεση που εκκρεμεί στο οικείο δικαστήριο, όπως 
τούτο επιτάσσεται από το άρθρο 8 εδάφιο πρώτο του 
Συντάγματος. Η θέσπιση όμως διαδικαστικών και ορ¬ 
γανωτικών διατάξεων, με βάση τις οποίες θα κριθούν 
οι εκκρεμείς υποθέσεις ενός δικαστηρίου μπορεί να 
γίνει κατ’ αρχήν μόνο από την ολομέλεια των δικα¬ 
στών του ιδίου δικαστηρίου σύμφωνα με τα άρθρα 87 
παρ. 1 και 93 παρ. 1 του Συντάγματος. Οι δικαστές των 
οικείων δικαστηρίων κατά την κατάρτιση των Κανο¬ 
νισμών ενεργούν πράξη διοικήσεως και οργανώσεως 
του οικείου δικαστηρίου στα πλαίσια του άρθρου 17 
του ν. 1756/1988 με πλήρη λειτουργική και προσωπική 
ανεξαρτησία. Έτσι, οι Κανονισμοί που υποβάλλονται 
στην οικεία ολομέλεια του ανωτάτου δικαστηρίου, ως 
πράξεις συλλογικές αυτοδιοίκησης του οικείου δικα¬ 
στηρίου μπορούν να υπαχθούν μόνο σε έλεγχο νομι¬ 
μότητας επί τη βάσει των κριτηρίων που ορίζονται στο 
άρθρο 17 του ν. 1756/1988. Επομένως, εν προκειμένω 


εάν η ολομέλεια του ΣτΕ διαπιστώνει ότι μία διάταξη 
του Κανονισμού δεν είναι νόμιμη τότε προβαίνει σε 
ακύρωσή της και αναπέμπει τον Κανονισμό στο οικείο 
δικαστήριο προκειμένου η ολομέλειά του να προβεί σε 
νόμιμη κατάρτιση της ακυρωθείσης διατάξεως. Εξάλλου, 
κατά τη γνώμη της Συμβούλου Όλγας Ζύγουρα, κατά 
την έννοια των ανωτέρω διατάξεων, σε περίπτωση που 
η Ολομέλεια του Συμβουλίου της Επικράτειας υποδείξει 
την τροποποίηση ή συμπλήρωση υποβληθέντος σ’ αυ¬ 
τήν προς έγκριση Κανονισμού διοικητικού δικαστηρίου, 
απαιτείται οπωσδήποτε να επιληφθεί του ζητήματος 
της συμφώνου προς τας υποδείξεις αυτός τροποποιή- 
σεως του Κανονισμού η Ολομέλεια των δικαστών του 
εν λόγω δικαστηρίου. Αρμοδιότης δε της Ολομέλειας 
του Συμβουλίου της Επικράτειας να προβεί ευθέως σε 
τροποποίηση του Κανονισμού Διοικητικού Δικαστηρίου, 
γεννάται μόνον εφ’ όσον εκδηλωθεί ρητώς -ή πάντως 
κατά τρόπο μη καταλείποντα αμφιβολίες- άρνηση της 
Ολομέλειας των δικαστών του εν λόγω δικαστηρίου να 
προβεί σε προσαρμογή των διατάξεων του Κανονισμού 
συμφώνως προς τα υποδειχθέντα από την Ολομέλεια 
του Συμβουλίου της Επικράτειας και η άρνηση αυτή δεν 
αιτιολογείται επαρκώς, κατά την κρίση της Ολομέλειας 
του Συμβουλίου της Επικράτειας. 

6. Επειδή, στην προκειμένη περίπτωση η προτεινόμενη 
με την 3/2013 απόφαση της Ολομέλειας των Δικαστών 
του Διοικητικού Εφετείου Πειραιώς τροποποίηση του 
Κανονισμού του Δικαστηρίου δεν προκαλεί παρατηρή¬ 
σεις και πρέπει να εγκριθεί. Περαιτέρω, σύμφωνα με 
όσα έχουν ήδη εκτεθεί, στην ως άνω 6/2013 απόφαση 
της Ολομέλειας του Συμβουλίου της Επικράτειας εν 
συμβουλίω μνημονεύθηκαν συγκεκριμένες ρυθμίσεις 
που έπρεπε να περιληφθούν στον Κανονισμό του ανω¬ 
τέρω Δικαστηρίου και είχαν προταθεί με το υπ’ αριθμ. 
πρωτ. 147/15-1-2013 υπόμνημα της Γενικής Επιτρόπου της 
Επικράτειας των Τακτικών Διοικητικών Δικαστηρίων. Οι 
εν λόγω προτεινόμενες ρυθμίσεις, που δεν ελήφθησαν 
υπόψη από την Προϊσταμένη Πρόεδρο του Δικαστηρίου 
κατά την αποστολή προς τα μέλη του Δικαστηρίου των 
3485/27-3-2013 και 30/12-9-2013 προσκλήσεών της με τα 
θέματα της ημερήσιας διατάξεως, εκτός της ενδεχό¬ 
μενης πειθαρχικής ευθύνης αυτής, πρέπει πάντως να 
αποτελέσουν το περιεχόμενο της, επιβαλλόμενης πλέον, 
τροποποιήσεως και συμπληρώσεως του άρθρου 4 του 
Κανονισμού του Διοικητικού Εφετείου Πειραιώς, έχουν 
δε ως εξής: «Η παράγραφος 3 του άρθρου 4 του Κανο¬ 
νισμού αντικαθίσταται ως εξής: Σε περίπτωση αποχής 
δικηγόρων ή απεργίας υπαλλήλων ή άλλων παραγόντων 
της δίκης, οι πρωτοείσακτες υποθέσεις που αναβάλλο¬ 
νται λόγω της αποχής ή απεργίας σε άλλη δικάσιμο ή 
άλλες δικασίμους, δεν θεωρούνται πρωτοείσακτες για 
τη χρέωση των δικαστών. Ο δε Πρόεδρος του Τριμελούς 
Συμβουλίου Διεύθυνσης του Δικαστηρίου, μπορεί να 
προσδιορίζει τη συζήτηση των αναβαλλομένων υποθέ¬ 
σεων σε εμβόλιμη δικάσιμο (εκτός των προκαθορισμέ¬ 
νων). Η παράγραφος 4 του άρθρου 4 του Κανονισμού 
αντικαθίσταται ως εξής: Σε περίπτωση μη συμμετοχής 
δικαστού σε μία δικάσιμο του τμήματός του, για οποιο- 
δήποτε λόγο, ο αριθμός των πρωτοείσακτων υποθέσεων 
που αναλογούν σ’ αυτόν δεν θα αφαιρείται από επιγε- 
νόμενη χρέωση του τμήματος αυτού, αλλά αντίστοιχος 
αριθμός υποθέσεων θα προσαυξάνει τη χρέωση του 
δικαστή που απούσιασε σε επόμενη ή επόμενες δικά- 

σίμους. Αντίθετα, σε περίπτωση μακρύς αναρρωτικής 
αδείας, εκτεινόμενης πέραν της μιας δικασίμου, οι ανα¬ 
λογούσες στον ασθενήσαντα δικαστή πρωτοείσακτες 
υποθέσεις θα αφαιρούνται από επιγενόμενη χρέωση του 
τμήματος, εφόσον ο ασθενήσας δικαστής, εξακολουθεί 
να είναι ενταγμένος στη δύναμή του ή, σε περίπτωση 
μετακίνησης αυτού, εφόσον δεν συμπληρώθηκε η δύ¬ 
ναμη του τμήματος από άλλο δικαστή. Προστίθεται, 
στο άρθρο 4 παράγραφος 6 με την οποία ορίζονται τα 
εξής: Μετά από απόφαση του Δικαστή που διευθύνει 
το Δικαστήριο, μπορεί να ορίζεται αριθμός υποθέσεων 
μέχρι και 40% πιο πάνω από τον οριζόμενο στο άρθρο 
4 παρ. 1 του Κανονισμού αριθμό κατά μήνα και ανά 
δικαστή υποθέσεων, εφόσον οι υποθέσεις αυτές είναι 
όμοιες ή θέτουν ζήτημα το οποίο έχει ήδη επιλυθεί 
αμετακλήτως». Κατά τη γνώμη όμως των Συμβούλων 
Γεωργίου Ποταμιά, και Αντωνίας Χλαμπέα στην προκει¬ 
μένη περίπτωση ο υπό έγκριση Κανονισμός θα έπρεπε 
να αναπεμφθεί στο οικείο δικαστήριο προκειμένου η 
ολομέλειά του να προβεί σε νόμιμη συμπλήρωσή του. 
Κατά την γνώμη δε της Συμβούλου Ο. Ζύγουρα, εν προ- 
κειμένω δεν συντρέχει, επί του παρόντος περίπτωση 
να ασκηθεί η κατά τα ανωτέρω αρμοδιότητα της Ολο¬ 
μέλειας του Συμβουλίου της Επικράτειας να προβεί 
ευθέως στην εν λόγω τροποποίηση (συμπλήρωση) των 
διατάξεων του Κανονισμού του Διοικητικού Εφετείου 
Πειραιώς. Και τούτο, διότι από τα προεκτεθέντα περι¬ 
στατικά προκύπτει μόνον ότι η Ολομέλεια των δικαστών 
του εν λόγω δικαστηρίου δεν επελήφθει εισέτι του ζη¬ 
τήματος της τροποποιήσεως του Κανονισμού του, μετά 
τις υποδείξεις που διατυπώθηκαν στην προαναφερθείσα 
6/2013 απόφαση της Ολομέλειας του Συμβουλίου της 
Επικράτειας, όχι δε και σαφής άρνηση της Ολομέλειας 
των δικαστών του εν λόγω Διοικητικού Εφετείου να 
ασχοληθεί με το ζήτημα αυτό. 

Διά ταύτα 

1. Εγκρίνει την εισαγόμενη με την απόφαση 33/2013 
της Ολομέλειας των Δικαστών του Διοικητικού Πρωτο¬ 
δικείου Λαμίας συμπλήρωση του Κανονισμού Εσωτερι¬ 
κής Υπηρεσίας του Δικαστηρίου. 

2. Εγκρίνει την εισαγόμενη με την απόφαση 3/2013 
της Ολομέλειας των Δικαστών του Διοικητικού Εφετεί¬ 
ου Πειραιώς τροποποίηση του Κανονισμού Εσωτερικής 
Υπηρεσίας του Δικαστηρίου. 

3. Συμπληρώνει τον τελευταίο αυτό Κανονισμό ως 
εξής: 

«Η παράγραφος 3 του άρθρου 4 του Κανονισμού αντι¬ 
καθίσταται ως εξής: Σε περίπτωση αποχής δικηγόρων ή 
απεργίας υπαλλήλων ή άλλων παραγόντων της δίκης, 
οι πρωτοείσακτες υποθέσεις που αναβάλλονται λόγω 
της αποχής ή απεργίας σε άλλη δικάσιμο ή άλλες δικα¬ 
σίμους, δεν θεωρούνται πρωτοείσακτες για τη χρέωση 
των δικαστών. Ο δε Πρόεδρος του Τριμελούς Συμβου¬ 
λίου Διεύθυνσης του Δικαστηρίου, μπορεί να προσδιο¬ 
ρίζει τη συζήτηση των αναβαλλομένων υποθέσεων σε 
εμβόλιμη δικάσιμο (εκτός των προκαθορισμένων). 

Η παράγραφος 4 του άρθρου 4 του Κανονισμού αντι¬ 
καθίσταται ως εξής: Σε περίπτωση μη συμμετοχής δικα- 
στού σε μία δικάσιμο του τμήματός του, για οποιοδήπο- 
τε λόγο, ο αριθμός των πρωτοείσακτων υποθέσεων που 
αναλογούν σ’ αυτόν δεν θα αφαιρείται από επιγενόμενη 
χρέωση του τμήματος αυτού, αλλά αντίστοιχος αριθμός 


υποθέσεων θα προσαυξάνει τη χρέωση του δικαστή 
που απούσιασε σε επόμενη ή επόμενες δικασίμους. 
Αντίθετα, σε περίπτωση μακράς αναρρωτικής αδείας, 
εκτεινομένης πέραν της μιας δικασίμου, οι αναλογούσες 
στον ασθενήσαντα δικαστή πρωτοείσακτες υποθέσεις 
θα αφαιρούνται από επιγενόμενη χρέωση του τμήματος, 
εφόσον ο ασθενήσας δικαστής, εξακολουθεί να είναι 
ενταγμένος στη δύναμή του ή, σε περίπτωση μετακί¬ 
νησης αυτού, εφόσον δεν συμπληρώθηκε η δύναμη του 
τμήματος από άλλο δικαστή. 

Προστίθεται, στο άρθρο 4 παράγραφος 6 με την 
οποία ορίζονται τα εξής: Μετά από απόφαση του Δι¬ 
καστή που διευθύνει το Δικαστήριο, μπορεί να ορίζεται 
αριθμός υποθέσεων μέχρι και 40% πιο πάνω από τον 
οριζόμενο στο άρθρο 4 παρ. 1 του Κανονισμού αριθμό 
κατά μήνα και ανά δικαστή υποθέσεων, εφόσον οι υπο¬ 
θέσεις αυτές είναι όμοιες ή θέτουν ζήτημα το οποίο έχει 
ήδη επιλυθεί αμετακλήτως». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΩΤΗΡΙΟΣ ΡΙΖΟΣ 
-♦- 

Αριθμ. 3122.1/4425/06/24739 (3) 

Ανάκληση της αριθ. 3122.1/4425/24739/27-08-2010 κοινής 
Υπουργικής Απόφασης, περί εγκατάστασης στην Ελ¬ 
λάδα γραφείου της εταιρείας «ΘΡ5 ΜΑΡΙΝΕ 3.Α.» που 
εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α/17-4-1968). 
β. του άρθρου 25 του Ν.27/1975 (ΦΕΚ 77/Α/22-4-1975) 
και ιδίως την παράγραφο 1. 
γ. του άρθρου 4 του Ν. 2234/1994 (ΦΕΚ 142/Α/31-8-1994). 
δ. του άρθρου 25 του Ν. 2515/1997 (ΦΕΚ 154/Α/25-7-1997). 
ε. του άρθρου 34 του Ν. 3427/2005 (ΦΕΚ 312/Α/27-12-2005). 
στ. του άρθρου 4 του Ν. 3752/2009 (ΦΕΚ 40/Α/4-3-2009). 
ζ. του άρθρου 31 του Ν. 4150/2013 (ΦΕΚ 102/Α/29-4-2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α/22-4-2005). 

θ. του Π.Δ. 85/2012 (ΦΕΚ 141/Α/21-6-2012) «ΠερίΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α/17-7-2012) «Περί τροποποίησης του Π.Δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α/10-8-2012). 

ι. του Π.Δ. 119/2013 (ΦΕΚ 153 Α725-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», 
ια. της αριθ. 3122.18/03/13/11-12-2013 (ΦΕΚ 3263 Β') κοι¬ 
νής απόφασης των Υπουργών Οικονομικών - Ανάπτυξης 
και Ανταγωνιστικότητας - Ναυτιλίας και Αιγαίου και των 
αριθ. 1246.3/5/94/1-12-1994 (ΦΕΚ 919 Β) και 1246.3/6/94/ 
1-12-1994 (ΦΕΚ 919 Β) κοινών αποφάσεων των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας, 

ιβ. της αριθ. 5111.01/45/2012/26-07-2012 Κοινής Απόφα¬ 
ση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. της αριθ. 3122.1/4425/24739/27-08-2010 κοινής 
υπουργικής απόφασης (ΦΕΚ 1487/Β/6-9-2010). 

2. Την από 02 Μάίου 2014 αίτηση της εταιρείας ΘΡ8 
ΜΑΡΙΝΕ δ.Α. με την οποία ζήτησε την ανάκληση της 
άδειας εγκατάστασης του γραφείου της στην Ελλάδα, 
αποφασίζουμε: 

1. Ανακαλούμε την αριθ. 3122.1/4425/24739/27-08-2010 
κοινή Απόφαση των Υπουργών Οικονομίας, Ανταγωνι¬ 
στικότητας και Ναυτιλίας και Προστασίας του Πολίτη 
(ΦΕΚ 1487/Β/6-9-2010) σχετικά με την εγκατάσταση στην 
Ελλάδα, σύμφωνα με τις διατάξεις των Α.Ν. 378/1968 
και Ν.27/1975, Ν.814/1978, Ν.2234/1994, Ν.3752/2009, 
Ν.4150/2013 γραφείου της εταιρείας ΘΡδ ΜΑΡΙΝΕ δ.Α. 
με έδρα στα νησιά ΜΑΡΣΑΛ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του Ν. 1360/1983, να εκπληρώσει τις κάθε 
είδους υποχρεώσεις της με το Δημόσιο, μέσα σε 2 μήνες 
από την έκδοση της παρούσης. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 7 Μάίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 3122.1/3755/16/24092 (4) 

Ανάκληση της αριθ. 3122.1/3755/24092/11-2-2004 κοινής 
Υπουργικής Απόφασης, περί εγκατάστασης στην Ελ¬ 
λάδα γραφείου της εταιρείας «ΝΟΕΙΒ ΜΑΡΙΤΙΜΕ ΙΝΘ.» 
που εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α/17-4-1968). 
β. του άρθρου 25 του Ν.27/1975 (ΦΕΚ 77/Α/22-4-1975) 
και ιδίως την παράγραφο 1. 
γ. του άρθρου 4 του Ν. 2234/1994 (ΦΕΚ 142/Α/31-8-1994). 
δ. του άρθρου 25 του Ν. 2515/1997 (ΦΕΚ 154/Α/25-7-1997). 
ε. του άρθρου 34 του Ν. 3427/2005 (ΦΕΚ 312/Α/27-12-2005). 
στ. του άρθρου 4 του Ν. 3752/2009 (ΦΕΚ 40/Α/4-3-2009). 
ζ. του άρθρου 31 του Ν. 4150/2013 (ΦΕΚ 102/Α/29-4-2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α/22-4-2005). 

θ. του Π.Δ. 85/2012 (ΦΕΚ 141/Α/21-6-2012) «ΠεριΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α/17-7-2012) «Περί τροποποίησης του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α/10-8-2012). 

ι. του Π.Δ. 119/2013 (ΦΕΚ 153 Α'/25-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», 
ια. της αριθ. 3122.18/03/13/11-12-2013 (ΦΕΚ 3263 Β') κοι¬ 
νής απόφασης των Υπουργών Οικονομικών - Ανάπτυξης 


και Ανταγωνιστικότητας - Ναυτιλίας και Αιγαίου και των 
αριθ. 1246.3/5/94/1-12-1994 (ΦΕΚ 919 Β) και 1246.3/6/94/ 
1-12-1994 (ΦΕΚ 919 Β) κοινών αποφάσεων των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας. 

ιβ. της αριθ. 5111.01/45/2012/26-07-2012 Κοινής Απόφα¬ 
ση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. της αριθ. 3122.1/3755/24092/11-2-2004 κοινής υπουρ¬ 
γικής απόφασης (ΦΕΚ 24/ΤΑΠΣ/20-2-2004). 

2. Την από 30 Απριλίου 2014 αίτηση της εταιρείας 
ΝΙϋΕΙΒ ΜΑΒΙΤΙΜΕ ΙΝΟ. με την οποία ζήτησε την ανάκλη¬ 
ση της άδειας εγκατάστασης του γραφείου της στην 
Ελλάδα, αποφασίζουμε: 

1. Ανακαλούμε την αριθ. 3122.1/3755/24092/11-2-2004 
κοινή Απόφαση των Υπουργών Οικονομίας και Οικονο¬ 
μικών και Εμπορικής Ναυτιλίας (ΦΕΚ 24/ΤΑΠΣ/20-2-2004) 
σχετικά με την εγκατάσταση στην Ελλάδα, σύμφωνα με 
τις διατάξεις των Α.Ν. 378/1968 και Ν.27/1975, Ν.814/1978, 
Ν.2234/1994, Ν.3752/2009, Ν.4150/2013 γραφείου της εται¬ 
ρείας ΝΙϋΕΙΒ ΜΑΒΙΤΙΜΕ ΙΝΟ. με έδρα στα νησιά ΜΑΡΣΑΛ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του Ν. 1360/1983, να εκπληρώσει τις κάθε 
είδους υποχρεώσεις της με το Δημόσιο, μέσα σε 2 μήνες 
από την έκδοση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Μάίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 2014 (5) 

Απόφαση έγκρισης υπερωριακής εργασίας με αμοιβή 
κατά τις Κυριακές και εξαιρέσιμες ημέρες υπαλλή¬ 
λων της Δνσης Δημόσιας Υγείας και Κοινωνικής Μέ¬ 
ριμνας της Περιφερειακής Ενότητας Ξάνθης έως και 
Δεκέμβριο του έτους 2014. 

Ο ΑΝΤΙΠΕΡΙΦΕΡΕΙΑΡΧΗΣ ΞΑΝΘΗΣ 

Έχοντας υπόψη: 

1. Τις διατάξεις του άρθρου 282 παράγραφος Ια του Ν. 
3852/2010 (ΦΕΚ 87 Α') «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Το Π.Δ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Την υπ’ αριθμ.: 39/14-01-2011 (ΦΕΚ Β' 122/08-02-2011) 
Απόφαση Περιφερειάρχη Ανατολικής Μακεδονίας Θρά¬ 
κης για την μεταβίβαση αρμοδιοτήτων στους άμεσα 
εκλεγμένους Αντιπεριφερειάρχες. 

4. Τις διατάξεις του άρθρου 16 παρ. 2 περ. β' του Ν. 
3205/2003 (ΦΕΚ 297 τ.Α'/2003), «Μισθολογικές ρυθμί¬ 
σεις λειτουργών και υπαλλήλων του Δημοσίου, ν.π.δ.δ. 

και ΟΤΑ.και άλλες διατάξεις», όπως τροποποιήθηκαν 

με τις διατάξεις του άρθρου 6 του Ν. 3833/2010 (ΦΕΚ 
40/Α/15-3-2010). 

5. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α/1999) όπως ισχύουν σήμερα. 

6. Τις διατάξεις του άρθρου 20 του ν. 4024/2011(ΦΕΚ226/ 
τ.Α/2011) καθώς και την υπ’ αριθμ. 2/78400/0022/14-11-2011 

εγκύκλιο της 22ης Δνσης Μισθολογίου του Γενικού Λογι¬ 
στηρίου του Κράτους «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015». 

7. Το με αριθμ. πρωτ. 1919/10-2-2014 έγγραφο της 
Αποκεντρωμένης Διοίκησης Μακεδονίας-θράκης «Κα¬ 
θιέρωση υπερωριακής εργασίας με αμοιβή κατά τις Κυ¬ 
ριακές και εξαιρέσιμες ημέρες υπαλλήλων των Υπηρε¬ 
σιών της Περιφέρειας Ανατολικής Μακεδονίας Θράκης 
(ΑΔΑ:ΒΙΚ50Ρ1Υ-ΕΓΥ, ΦΕΚ. 583/10-3-2014 Τεύχος Β'). 

8. Την ανάγκη κάλυψης εκτάκτων υπηρεσιακών ανα¬ 
γκών της Δνσης Δημόσιας Υγείας και Κοινωνικής Μέ¬ 
ριμνας της Περιφερειακής Ενότητας Ξάνθης. 

9. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
εργάσθηκαν και εξακολουθούν να εργάζονται πέραν 
του κανονικού ωραρίου εργασίας, δεδομένου ότι δεν 
είναι δυνατό να διεκπεραιωθούν οι εργασίες εντός του 
κανονικού ωραρίου εργασίας. 

10. Την ανάγκη προστασίας του καταναλωτικού κοινού 
και της δημόσιας υγείας με τη διενέργεια των πόσης 
φύσεως υγειονομικών και συναφών ελέγχων και μετά 
το πέρας του ωραρίου των δημοσίων υπαλλήλων (κατά 
τις Κυριακές και εξαιρέσιμες ημέρες). 

11. Το γεγονός ότι για την παραπάνω υπερωριακή 
απασχόληση έχουν προβλεφθεί οι σχετικές πιστώσεις 
στον Προϋπολογισμό του οικονομικού έτους 2014 στον 
ειδικό φορέα 2151, ΚΑΕ 0512 της Περιφερειακής Ενότη¬ 
τας Ξάνθης, εγκρίνουμε: 

α) Την καθιέρωση υπερωριακής απασχόλησης με αμοι¬ 
βή, κατά τις Κυριακές και εξαιρέσιμες ημέρες για τους 
υπαλλήλους της Δνσης Δημόσιας Υγείας και Κοινωνικής 
Μέριμνας της Περιφερειακής Ενότητας Ξάνθης, ως εξής: 

α.α) Ο συνολικός αριθμός των ωρών υπερωριακής 
απασχόλησης έως και Δεκέμβριο 2014 θα είναι 160 ώρες 
για εργασία κατά τις Κυριακές και εξαιρέσιμες ημέρες. 

α.β) Ο αριθμός των υπαλλήλων που θα απασχοληθούν 
σε απογευματινή εργασία είναι δυο (2). 

α.γ) Το αντικείμενο απασχόλησης των υπερωριακά 
εργαζόμενων υπαλλήλων θα είναι για: 

• Επίσημους έλεγχους καταστημάτων και εγκατα¬ 
στάσεων παραγωγής, επεξεργασίας και διάθεσης προ¬ 
ϊόντων. 

• Τον έλεγχο τροφίμων σε τοπικές πολιτιστικές εκδη¬ 
λώσεις (Αποκριές, Γιορτές Παλιάς Πόλης, κ.α..) οι οποίες 
πραγματοποιούνται εξαιρέσιμες ημέρες και Κυριακές. 

• Ελέγχους στα πλαίσια εφαρμογής του νόμου 
3868/2010 φεκ 129 τ.Α'3-08-2010 κατά του καπνίσματος. 

• Συμμετοχή στην επιτροπή παρακολούθησης και πι¬ 
στοποίησης προγράμματος καταπολέμησης κουνουπιών 
της Περιφέρειας Ανατολικής Μακεδονίας και Θράκης. 

• Τη διαχείριση διατροφικών κρίσεων (τροφοδηλητη- 
ριάσεων) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής τροφίμων 
και διενέργεια επιδημιολογικής διερεύνησης. 

• Διερεύνηση των διαφόρων καταγγελιών. 

• Τη διεκπεραίωση διοικητικών εργασιών που προ¬ 
κύπτουν καθημερινώς αλλά και αυτές που προκύπτουν 
από τις δραστηριότητες της υπερωριακής εργασίας. 

β) Το ύψος της δαπάνης που θα προκόψει έως Δε¬ 
κέμβριο 2014, υπολογίζεται να ανέλθει στο ποσό των 
χιλίων πεντακοσίων ευρώ (1.500 ευρώ) Κυριακές και 


εξαιρέσιμες ημέρες και θα καλυφθεί από πιστώσεις του 
Προϋπολογισμού του οικονομικού έτους 2014, Ειδικού 
φορέα 2151 ΚΑΕ 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 7 Μάΐου 2014 

Ο Αντιπεριφερειάρχης 
ΦΩΤΙΟΣ ΚΑΡΑΛΙΔΗΣ 

-♦- 

Αριθμ. 4231 (6) 

*Σύσταση και συγκρότηση επιτροπής για την εξέταση 
των αιτήσεων των ενδιαφερομένων αγροτών, νέων 
αγροτών, νεοεισερχομένων νέων και εργατών γής, 
για την απόδειξη της ιδιότητάς των σύμφωνα με το 
Ν. 2520/1997. 

Ο ΑΝΤΙΠΕΡΙΦΕΡΕΙΑΡΧΗΣ ΡΟΔΟΠΗΣ 

Έχοντας υπόψη: 

1. Το Ν. 3852/2010 (ΦΕΚ 87/Α'/7-6-2010) «Νέα αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

2. Το Π.Δ. 144/23-12-2010 (ΦΕΚ 237/Α727-12-2010) για 
τον Οργανισμό της Περιφέρειας Ανατολικής Μακεδο¬ 
νίας και Θράκης. 

3. Την με αριθμό 39/14-1-2011/απόφαση Περιφερειάρχη 
Περιφέρειας Α.Μ.Θ. «Μεταβίβαση αρμοδιοτήτων στους 
άμεσα εκλεγμένους Αντιπεριφερειάρχες». ΦΕΚ 122/Β7 
8 - 2 - 2011 . 

4. Την με αριθμό πρωτ. ΔΔ 3306/18-5-2012 απόφαση 
του Περιφερειάρχη Περιφέρειας Α.Μ.Θ. ορισμού και το¬ 
ποθέτησης της Προϊσταμένης Διεύθυνσης Αγροτικής 
Οικονομίας και Κτηνιατρικής. 

5. Το άρθρο 3 της με αριθμό 337410/10-7-1998 (ΦΕΚ 
712/14-7-1998/Β') κοινής υπουργικής απόφασης «Λεπτο¬ 
μέρειες εφαρμογής του Ν. 2520/1997, Μέτρα για τους 
νέους αγρότες, σύσταση Οργανισμού Γεωργικής Επαγ¬ 
γελματικής Εκπαίδευσης και Απασχόλησης και άλλες 
διατάξεις». 

6. Το με αριθμό 8928/26-3-2014 έγγραφο της Δ.Ο.Υ. 
Κομοτηνής. 

7. Το με αριθμό 263/1-4-2014 έγγραφο της Ε.Α.Σ. Ρο¬ 
δόπης. 

8. Εισήγηση της Διεύθυνσης Αγροτικής Οικονομίας και 
Κτηνιατρικής Π.Ε. Ροδόπης, αποφασίζουμε: 

Συνιστούμε επιτροπή για την εξέταση των αιτήσεων 
των ενδιαφερομένων, για την απόδειξη της ιδιότητας 
αυτών ως αγροτών, νέων αγροτών, νεοεισερχομένων 
στον αγροτικό τομέα και εργατών γης σύμφωνα με το 
Ν. 2520/1997, αποτελούμενη από τους: 

1. Την Τριανταφύλλου Αικατερίνη του Δημητρίου, με 
Α.Δ.Τ. ΑΕ-390366 Γεωπόνο μόνιμο υπάλληλο της Διεύ¬ 
θυνσης Αγροτικής Οικονομίας και Κτηνιατρικής Π.Ε. 
Ροδόπης, ως πρόεδρο, με αναπληρωτή τον Κουτσιάκη 
Αιμίλιο του Χρήστου, με Α.Δ.Τ. ΑΕ-881464 Γ εωπόνο μό¬ 
νιμο υπάλληλο της ίδιας Υπηρεσίας. 

2. Την Πετροπούλου Αλκμήνη του Ηλία, με Α.Δ.Τ. ΑΒ- 
904112 μόνιμο υπάλληλο του κλάδου ΠΕ/Εφοριακών της 
Δ.Ο.Υ. Κομοτηνής, με αναπληρωτή της τον Φαρασό- 
πουλο Χαράλαμπο του Γεωργίου, με Α.Δ.Τ. ΑΕ-388816 
μόνιμο υπάλληλο του κλάδου ΔΕ/Εφοριακών της ίδιας 
Υπηρεσίας. 

3. Τον Κούκκο Κωνσταντίνο του Δημητρίου, με Α.Δ.Τ. 

ΑΗ-861738 αγρότη, εκπρόσωπο της Ένωσης Αγροτικών 
Συν/σμών Ν. Ροδόπης, με αναπληρωτή του τον Αμέτ Χα¬ 
σάν του Μεμέτ με Α.Δ.Τ. ΑΕ-393518 αγρότη, εκπρόσωπο 
της ίδιας Συνεταιριστικής Οργάνωσης. 

Εισηγήτρια της επιτροπής ορίζεται η Τσελεπίδου Ελέ¬ 
νη του Νικολάου, με Α.Δ.Τ. ΑΕ-391714 Γεωπόνος, μόνι¬ 
μος υπάλληλος της Διεύθυνσης Αγρ/κής Οικονομίας 
και Κτηνιατρικής Περιφερειακής Ενότητας Ροδόπης, με 
αναπληρωτή της τον Κολάτσο Νικόλαο του Ιωάννου, 
με Α.Δ.Τ. Χ-964813 Γεωπόνο μόνιμο υπάλληλο της ίδιας 
Υπηρεσίας. 

Γραμματέας της επιτροπής ορίζεται ο Παχούμης 
Χρήστος του Βασιλείου, με Α.Δ.Τ. ΑΖ-370031 Τεχνο¬ 
λόγος Γεωπονίας, μόνιμος υπάλληλος της Διεύθυνσης 
Αγροτικής Οικονομίας και Κτηνιατρικής Περιφερειακής 
Ενότητας Ροδόπης, με αναπληρώτριά του την Αμπεριά- 
δου-Αγοράκη Ανατολή του Παναγιώτη, με Α.Δ.Τ. ΑΕ- 
881253 Τεχνολόγο Γεωπονίας, μόνιμο υπάλληλο της 
ίδιας Υπηρεσίας. 

Έργο της παραπάνω επιτροπής θα είναι η εξέταση 
των αιτήσεων των ενδιαφερομένων, για την απόδειξη 
της ιδιότητας αυτών ως αγροτών, νέων αγροτών, νεο- 
εισερχομένων στον αγροτικό τομέα και εργατών γης 
σύμφωνα με το Ν. 2520/1997. 

Η παρούσα ισχύει για (2) δύο έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 253/ΥΟΔΔ/7-5-2014 

Κομοτηνή, 2 Απριλίου 2014 
Ο Αντιπεριφερειάρχης 
ΠΑΥΛΟΣ ΔΑΜΙΑΝΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη με αριθ.πρωτ. 512/45749/26-03-2014 απόφαση της Γε¬ 
νικής Γραμματέως Αποκεντρωμένης Διοίκησης Θεσσαλίας 
και Στερεός Ελλάδας περί Λύσης της Δημοτικής Κοινωφε¬ 
λούς Επιχείρησης Πολιτισμού και Ανάπτυξης Ορχομενού 
που δημοσιεύθηκε στο ΦΕΚ 930/2014 τ.Β' στο αποφασιστικό 
μέρος της απόφασης γίνεται η εξής διόρθωση: 

από το εσφαλμένο 

«1. Τη λύση της Δημοτικής Επιχείρησης Πολιτισμού και 
Ανάπτυξης Ορχομενού...». 

στο ορθό 

«1. Τη λύση της Δημοτικής Κοινωφελούς Επιχείρησης 
Πολιτισμού και Ανάπτυξης Ορχομενού...». 

(Από την Αποκεντρωμένη Διοίκηση 
Θεσσαλίας και Στερεός Ελλάδας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













